**Ministru kabineta noteikumu projekta “Šaušanas instruktoru sertificēšanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Šaušanas instruktoru sertificēšanas noteikumi” (turpmāk – Noteikumu projekts) izstrādāts, lai nodrošinātu Ieroču aprites likuma 72. panta vienpadsmitajā daļā Ministru kabinetam dotā uzdevuma izpildi un noteiktu šaušanas instruktoru sertificēšanas kārtību un kritērijus, kā arī maksu par šaušanas instruktoru sertificēšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ieroču aprites likuma 72. panta vienpadsmitā daļa, kas nosaka, ka šaušanas instruktoru sertificēšanas kārtību un kritērijus, kā arī maksu par šaušanas instruktoru sertificēšanu nosaka Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 10. aprīlī stājās spēkā Ieroču aprites likums (turpmāk – Likums), kas aizstāja Ieroču un speciālo līdzekļu aprites likumu. Atbilstoši Likuma pārejas noteikumu 2. punktam Ministru kabinetam ir jāizdod Likuma 72. panta vienpadsmitajā daļā minētie noteikumi, kas aizstās ar Ministru kabineta 2016. gada 2. augusta noteikumiem Nr. 502 “Šaušanas instruktoru sertificēšanas noteikumi” noteikto regulējumu, kas zaudējis spēku 2020. gada 1. janvārī.  Atbilstoši iepriekšējam regulējumam šaušanas instruktorus (turpmāk – instruktors), izņemot tos instruktorus, kas ir tādu valsts un pašvaldību iestāžu darbinieki, kuriem tiesības iegādāties, glabāt un savā darbībā izmantot šaujamieročus piešķirtas saskaņā ar likumu, sertificēja biedrība “Latvijas Sporta federāciju padome” (turpmāk – LSFP). Arī jaunais regulējums satur identisku regulējumu – Likuma 72. panta pirmā daļa nosaka, ka instruktorus, izņemot tos instruktorus, kas ir tādu valsts un pašvaldību iestāžu darbinieki, kurām tiesības iegādāties, glabāt un savā darbībā izmantot šaujamieročus piešķirtas saskaņā ar likumu, sertificē LSFP. Minētā norma arī nosaka, ka LSFP var izveidot komisiju, kura lemj par instruktora sertifikātu (turpmāk – sertifikāts) izsniegšanu un anulēšanu. Likuma 72. panta trešā daļa paredz, ka instruktoru sertificē, ja uz viņu neattiecas kāds no Likuma 23. pantā minētajiem aizliegumiem (izņemot tā 14. un 15. punktā minētos aizliegumus). Pārbaudi par to, vai uz personu attiecas kāds no minētajiem aizliegumiem, veic Valsts policija. Likuma 72. panta ceturtā un piektā daļa nosaka, ka sertifikātu anulē, ja (1) instruktors ir pārkāpis treniņšaušanas vai šaušanas sporta sacensību noteikumus vai drošības noteikumus šautuvē; (2) attiecībā uz instruktoru ir konstatēts kāds no Likuma 23. pantā noteiktajiem aizliegumiem (izņemot 14. un 15. punktā minētos aizliegumus). Sertifikātu var anulēt arī gadījumā, ja instruktors ir pārkāpis sporta nozari regulējošos normatīvos aktus (Likuma 72. panta piektā daļa). Savukārt Likuma 72. panta sestā daļā nosaka, ka LSFP, pildot Likuma 72. panta pirmajā, ceturtajā un piektajā daļā noteiktos uzdevumus, ir tiesīga izdot administratīvos aktus. Likuma 72. panta septītā daļa paredz, ka lēmumu par sertifikāta izsniegšanu vai par atteikumu izsniegt šādu sertifikātu pieņem triju mēnešu laikā no dienas, kad saņemts iesniegums par instruktora sertificēšanu. Saskaņā ar Likuma 72. panta astoto daļu lēmumu par sertifikāta izsniegšanu, par atteikumu izsniegt sertifikātu vai par sertifikāta anulēšanu var apstrīdēt Izglītības un zinātnes ministrijā. Izglītības un zinātnes ministrijas lēmumu var pārsūdzēt tiesā Administratīvā procesa likumā noteiktajā kārtībā. Likuma 72. panta devītā daļa arī paredz, ka lēmuma par sertifikāta izsniegšanu, par atteikumu izsniegt sertifikātu vai par sertifikāta anulēšanu apstrīdēšana un pārsūdzēšana neaptur tā darbību. Likuma 72. panta desmitā daļa arī paredz, ka ziņas par izsniegtajiem sertifikātiem LSFP reģistrē Licenču un sertifikātu reģistrā.  Atbilstoši līdzšinējam regulējumam un Likuma 72. panta pirmajai daļai, arī noteikumu projektā paredzēts, ka LSFP vārdā lēmumu par sertifikāta izsniegšanu, atteikumu izsniegt sertifikātu vai par sertifikāta anulēšanu LSFP vārdā pieņem LSFP izveidota instruktoru sertificēšanas komisija. Instruktoru sertificēšanas komisijas izveide atbilst arī Biedrību un nodibinājumu likuma 48. pantā noteiktajam, tas ir, ka biedrības statūtos var noteikt, ka papildus valdei izveidojama cita institūcija atsevišķu darbību veikšanai ar statūtos noteiktu iecelšanas (ievēlēšanas) kārtību un kompetenci. LSFP ir reģistrēta Biedrību un nodibinājumu reģistrā 2004. gada 22. oktobrī ar Nr. 40008022932. Atbilstoši Biedrību un nodibinājumu likumā noteiktajam, LSFP statūtu 12. punktā “LSFP Darba komisijas” ir noteikts, ka savas darbības nodrošināšanai LSFP valde var izveidot darba komisijas, kas darbojas LSFP valdes uzdoto uzdevumu ietvaros. Darba komisijas ir arī komisijas, kuru izveidi nosaka normatīvie akti un kuras savu darbību veic saskaņā ar attiecīgos normatīvajos aktos noteikto kārtību. LSFP valde apstiprina darba komisiju nolikumus, to vadītājus un komisiju vārdisko sastāvu. Iespēju izveidot Instruktoru sertificēšanas komisiju (turpmāk – komisija) paredz ārējais normatīvais akts (Likums). Tāpat komisijas izveide ir pamatota ar nepieciešamību sertificēšanas procesā iesaistīt ne tikai LSFP valdes deleģētus pārstāvjus, bet arī pārstāvjus no Izglītības un zinātnes ministrijas, biedrības “Latvijas Šaušanas federācija” (turpmāk – Šaušanas federācija), mednieku organizācijas, kurā ir vismaz 500 biedru, un Valsts policijas, tādējādi sniedzot iespēju piesaistīt sertificēšanas procesā nozares speciālistus. Noteikumu projektā ir noteiktas komisijas tiesības un pienākumi attiecībā uz instruktoru sertificēšanu, sertificēšanas kārtību un kritērijiem, kuriem jāatbilst personai, kas vēlas saņemt sertifikātu.  Saskaņā ar Sporta likuma 10. panta ceturto daļu atzītajām sporta federācijām ir piešķirtas (deleģētas) tiesības vadīt un koordinēt darbu attiecīgajā sporta veidā (attiecīgajos sporta veidos) vai darbības jomā valstī, kā arī pārstāvēt valsti attiecīgajā starptautiskajā sporta organizācijā. Šaušanas sporta veidā Šaušanas federācija ir atzīta sporta federācija (atzīta 2010. gada 11. augustā, atzīšanas apliecība Nr. 4), piešķirot tai tiesības vadīt un koordinēt darbu šaušanas sporta veidā un pārstāvēt valsti Starptautiskajā Šaušanas federācijā (*International Shooting Sport Federation* – ISSF).  Tikai pēc Valsts policijas pārbaudes atzinuma saņemšanas, ka uz pretendentu neattiecas Ieroču aprites likumā noteiktie aizliegumi, komisija organizē profesionālo iemaņu pārbaudi (turpmāk – sertifikācijas eksāmens) pretendentiem, kuriem atbilstoši noteikumu projektā noteiktajām prasībām tas ir jākārto. Noteikumu projekts paredz gadījumus, kad sertifikācijas eksāmens nav jākārto:  (1) sporta speciālistam, kurš Ministru kabineta 2010. gada 26. janvāra noteikumos Nr. 77 “Noteikumi par sporta speciālistu sertifikācijas kārtību un sporta speciālistam noteiktajām prasībām” noteiktajā kārtībā ir ieguvis sporta speciālista sertifikātu ar šaušanu saistītā sporta veidā;  (2) pretendentam, kurš ir ieguvis sporta meistara kvalifikāciju vai tai pielīdzinātu kvalifikāciju ar šaušanu saistītā sporta veidā, un to apliecina Sporta likumā noteiktajā kārtībā atzītas ar šaušanas sporta veidu saistītas sporta federācijas izsniegta izziņa (t.i., personas, kuras parādījušas augsta līmeņa sportiskos sasniegumus ar šaušanu saistītos sporta veidos).  Pretendējot uz atkārtota sertifikāta izsniegšanu, sertifikācijas eksāmens nav jākārto pretendentiem, kuri atbilst Noteikumu projektā 9.1.apakšpunktā un 9.2.apakšpunktā minētajiem kritērijiem. Izņēmuma gadījumi pamatoti ar pretendenta atbilstību šaušanas sporta veida specifiskajām prasībām un profesionālajai kvalifikācijai, t.i.:  9.1.apakšpunkta kritērijs - ar šaušanu saistītā sporta veida sporta speciālists (pārbaudāms LSFP sporta speciālistu reģistrā) vai iegūta sporta meistara vai tai pielīdzināta kvalifikācija ar šaušanu saistītā sporta veidā (sporta federācijas izsniegta izziņa).  9.2.apakšpunkta kritērijs – vismaz divus gadus pēdējo piecu gadu termiņā darbojies kā sertificēts šaušanas instruktors, piedaloties treniņšaušanas nodarbībās un sporta federācijas organizētajās sacensībās (Likuma 71.pants nosaka arī kārtību, kādā Latvijā notiek treniņšaušana un šaušanas sporta sacensības), ko apliecina Sporta likumā noteiktajā kārtībā atzītas ar šaušanas sporta veidu saistītas sporta federācijas izsniegts atzinums.  Atbilstoši noteikumu projekta 10.punktam Pretendentiem, kas atbilst šo noteikumu 8.3., 8.4., 8.5. 8.6. un 9.3. apakšpunktā minētajiem kritērijiem, ir jākārto sertifikācijas eksāmens.  9.3. apakšpunkta kritērijs – pretendējot uz atkārtota sertifikāta izsniegšanu, sertifikācijas eksāmens (projekta 10.apakšpunkts) ir jākārto pretendentam, kurš piešķirtā sertifikāta termiņā vismaz piecus gadus darbojies kā sertificēts šaušanas instruktors, taču nav izpildījis Noteikumu 9.2. apakšpunktā noteiktās prasības – vismaz divus gadus darbojies kā sertificēts šaušanas instruktors, piedaloties treniņšaušanas nodarbībās un sporta federācijas organizētajās sacensībās, kā arī neatbilst Noteikumu 9.1. apakšpunktā noteiktajām prasībām, jo nav ar šaušanu saistītā sporta veida sporta speciālists vai ieguvis sporta meistara vai tai pielīdzinātu kvalifikāciju ar šaušanu saistītā sporta veidā.  Atbilstoši Iekšlietu ministrijas ieteikumam, Noteikumu projekts ir papildināts ar 8.6.punktu, paplašinot ietverto personu loku, kas var pretendēt uz instruktora sertifikāta saņemšanu, ar pašaizsardzības šaujamieroču īpašniekiem (to apliecina ieroču atļauja) paredzot tiem analoģisku prasību attiecībā uz pieredzes ilgumu, kāda noteikta Noteikumu 8.4.apakšpunktā.  Precizējams, ka Noteikumu 8.3.apakšpunktā termiņš, salīdzinot ar iepriekšējo regulējumu, ir samazināts no trīs gadiem uz 12 mēnešiem. Minētais ir saskaņā ar Ieroču aprites likuma 14. panta vienpadsmito daļas prasībām, kas nosaka šādu 12 mēnešu termiņu attiecībā uz personām, kurām ir tiesības rīkoties ar sportam klasificētajiem šaujamieročiem.  Komisija pēc Valsts policijas pārbaudes atzinuma saņemšanas un, izvērtējot pretendenta iesniegto dokumentu atbilstību noteikumos noteiktajiem kritērijiem, 15 dienu laikā pieņem lēmumu par sertifikāta izsniegšanu vai atteikumu izsniegt sertifikātu. Noteikumu projektā noteikts, kādos gadījumos tiek pieņemts lēmums par atteikumu izsniegt sertifikātu. Noteikumu projekts arī paredz, ka Likumā noteiktos gadījumos tiek pieņemts lēmums par sertifikāta anulēšanu.  LSFP ziņas par personām, kuras saņēmušas sertifikātus, reģistrē Licenču un sertifikātu reģistrā. LSFP ievada Licenču un sertifikātu reģistrā ziņas par personām, kurām ir anulēts sertifikāts, pamatojoties uz komisijas lēmumu par sertifikāta anulēšanu, jo instruktors pārkāpis treniņšaušanas vai šaušanas sporta sacensību noteikumus vai drošības noteikumus šautuvē (šaušanas stendā) vai instruktors pārkāpis sporta nozari regulējošos normatīvos aktus.  Pretendenti informāciju par atzītām sporta federācijām, atzīto sporta federāciju sacensību kalendāru un ar šaušanu saistītā sporta veida atzītās sporta federācijas sporta klasēm var iegūt Atzīto sporta federāciju reģistrā (*www.latsports.lv*) atbilstoši Ministru kabineta 2009. gada 8. decembra noteikumiem Nr. 1396 “Sporta federāciju atzīšanas un atzīto sporta federāciju kontroles kārtība”.  Pēc sertifikāta derīguma termiņa beigām instruktoram jāiesniedz jauns iesniegums atkārtota sertifikāta saņemšanai. Noteikumu projekts paredz arī gadījumus, kad, norādot sertifikāta dublikāta vai atjaunota sertifikāta (ja mainīti sertifikātā norādītie fiziskās personas dati) saņemšanas iemeslu, šaušanas instruktors iesniedz Latvijas Sporta federāciju padomei iesniegumu (projekta 3. pielikums).  Šaušanas instruktora profesija nav iekļauta profesiju klasifikatorā (Ministru kabineta 2017. gada 23. maija noteikumos Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām”). Lai gan šaušanas instruktora profesionālā darbība kā profesija Latvijā nav reglamentēta, papildus kvalifikācijas prasību izvirzīšana ir pamatojama ar nepieciešamību nodrošināt drošību treniņšaušanas otrās kategorijas šautuvēs. Saskaņā ar Ieroču aprites likuma 71. panta piekto daļu treniņšaušana otrās kategorijas šautuvēs notiek tikai sertificēta šaušanas instruktora vai trenera uzraudzībā. Instruktora un trenera likumīgās prasības šautuvē personām ir obligātas. Noteikumu projekts paredz, ka sertifikāta, sertifikāta dublikāta un atjaunota sertifikāta izsniegšana, sertifikācijas eksāmena kārtošana ir maksas pakalpojums. Maksa par LSFP sniegtajiem maksas pakalpojumiem iemaksājama LSFP kontā. Informācija par LSFP kontu pieejama LSFP birojā vai tīmekļa vietnē *www.lsfp.lv*.  Ar Noteikumu projektu tiek pilnveidots pakalpojums “Šaušanas instruktoru sertifikāta saņemšana”. Instruktoru sertificēšana ir nepieciešama šaušanas instruktoriem, jo sertifikāts apliecina instruktora atbilstību Ieroču aprites likumā noteiktajām prasībām un personas tiesības darbam šautuvēs. Instruktoru sertificēšana ir noteikta, pamatojoties uz Ieroču aprites likumu, savukārt instruktoru sertificēšanas kārtība un kritēriji, maksu par instruktoru sertificēšanu tiek noteikta Noteikumos. Iepazīties ar pakalpojumu var Latvijas Sporta federāciju padomes birojā vai tīmekļa vietnē *www.lsfp.lv*.  Lai saņemtu sertifikātu, privātpersona iesniedz LSFP iesniegumu sertifikāta saņemšanai Noteikumu 1. pielikums. Iesniegumam pievieno dokumentus, kas apliecina atbilstību kādam no Noteikumu 8. vai  9. punktā minētajiem kritērijiem. Privātpersonai ir tiesības iesniegumu un tam pievienotos dokumentus iesniegt elektroniski, ja dokumenti atbilst normatīvajiem aktiem par elektroniskajiem dokumentiem. Saziņa ar privātpersonu notiek, izmantojot oficiālās elektroniskās adreses kontu, ja tāds ir aktivizēts, bet, ja nav, tad, izmantojot iesniegumā norādīto elektroniskā pasta adresi. Minēto pakalpojumu var pieprasīt un saņemt, izmantojot gan klātienes, gan neklātienes kanālus. Tiks nodrošināta pakalpojuma “Šaušanas instruktoru sertifikāta saņemšana” aprakstīšana valsts pārvaldes pakalpojumu portālā www.latvija.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts policija, Šaušanas federācija, mednieku organizācija, kurā ir vismaz 500 biedru – biedrība “Latvijas Mednieku savienība” (turpmāk – Mednieku savienība), biedrība “Latvijas Biatlona federācija” (turpmāk – Biatlona federācija), biedrība “Latvijas Sportinga federācija” (turpmāk – Sportinga federācija). |
| 4. | Cita informācija | Noteikumu projekts attiecas uz tūrisma, sporta un brīvā laika politiku (sporta politiku). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz Izglītības un zinātnes ministriju un LSFP.  Noteikumu projekta tiesiskais regulējums attiecināms uz fiziskām personām: (1) kuras vēlas saņemt sertifikātu, lai iegūtu tiesības strādāt šautuvēs, kā arī (2) kuras saņēmušas sertifikātus un kuras vēlēsies saņemt atkārtotu sertifikātu.  Pēc LSFP rīcībā esošās informācijas pēdējā gada periodā ir izsniegti 82 šaušanas sertifikāti. Uz 2021. gada sākumu bija 273 aktīvi šaušanas instruktoru sertifikāti.  Noteikumu projekts dod tiesības jebkurai vismaz 21 gadu vecumu sasniegušai fiziskai personai pēc attiecīgu dokumentu iesniegšanas un, ja nepieciešams, sertifikācijas eksāmena nokārtošanas, iegūt sertifikātu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums administratīvo slogu, kā arī veicamās darbības nemaina. LSFP, veicot instruktoru sertificēšanu, šobrīd jau nodrošina, ka informācija par visām tās sertificētām personām, kurām ir tiesības ar ieroci un munīciju veikt darbu treniņšaušanas (mācību šaušanas) vai sporta sacensību laikā, ir iekļauta vienotā Iekšlietu ministrijas Licenču un sertifikātu reģistrā (Likuma 72. panta desmitā daļa, Ministru kabineta 2020. gada 25. februāra noteikumu Nr.120 “Licenču un sertifikātu reģistra noteikumi” 17. punkts un 27.13. apakšpunkts). Tas nodrošina iespēju pārliecināties par pakalpojuma sniedzēja – instruktora – kompetenci un atbilstību likumā noteiktajām prasībām darbam šautuvē. |
| 3. | Administratīvo izmaksu monetārs novērtējums | Aprēķinos izmantoti šādi pieņēmumi:  • vidējā darba alga – (6,20 *euro* stundā);  • patērētais laiks, kas nepieciešams iesnieguma iesniegšanai;  • plānotais informācijas iesniedzēju skaits gadā – 82;  • informācijas sniegšanas biežums, saņemot sertifikātu – 1.  Aprēķinam izmantota šāda formula:  C = (f x l) x (n x b), kur  C – informāciju sniegšanas pienākumu radītās izmaksas jeb administratīvais slogs instruktoriem;  f – finanšu līdzekļu apmērs, kas nepieciešams, lai nodrošinātu noteikumu projektā paredzēto informācijas sniegšanas pienākumu izpildi (stundas samaksas likme);  l – laika patēriņš, kas nepieciešams, lai sagatavotu un iesniegtu informāciju (informācijas sagatavošana, veidlapas aizpildīšana un nosūtīšana varētu aizņemt 45 minūtes);  n – to instruktoru skaits, uz kuriem attieksies noteikumu projektā paredzētie informācijas sniegšanas pasākumi;  b – cik bieži gada laikā noteikumu projekts paredz pienākumu sniegt informāciju.  Informācijas sniegšanas pienākumu radītās izmaksas (vidējais) jeb administratīvais slogs instruktoriem aprēķināms šādi:  C = 6,20 x 0,75 x (82 x 1) = 381,30 *euro*.  Administratīvais slogs instruktoram ir minimāls, jo, ievērojot LSFP kompetenci instruktoru sertifikācijā, jebkurai personai, kura strādā sporta jomā, darba ietvaros ir nepieciešama sadarbība (saziņa) ar attiecīgajā sporta veidā atzīto sporta federāciju un LSFP.    Aprēķinam izmantota šāda formula:  C = (f x l) x (n x b), kur  C – informācijas iekļaušanas Licenču un sertifikātu reģistrā pienākuma radītās izmaksas jeb administratīvais slogs LSFP;  f – finanšu līdzekļu apmērs, kas nepieciešams, lai nodrošinātu noteikumu projektā paredzēto informācijas iekļaušanu Licenču un sertifikātu reģistrā (vidējā stundas samaksas likme);  l – laika patēriņš, kas nepieciešams, lai nodrošinātu informācijas iekļaušanu Licenču un sertifikātu reģistrā (iesniegumu informācijas ievadīšana reģistrā varētu aizņemt 8 minūtes);  n – to instruktoru skaits, uz kuriem attieksies noteikumu projektā paredzētie informācijas iekļaušanas Licenču un sertifikātu reģistrā pasākumi;  b – cik bieži viena gada laikā noteikumu projekts paredz pienākumu iekļaut informāciju Licenču un sertifikātu reģistrā;  Informācijas iekļaušanas Licenču un sertifikātu reģistrā pienākuma radītās izmaksas jeb administratīvais slogs LSFP aprēķināms šādi:  C = 8,75 x 0,13 x (82 x 1) = 93,28 *euro*.  Noteikumu projekts paredz, ka sertifikācijas eksāmens, sertifikāta, sertifikāta dublikāta un atjaunota sertifikāta izsniegšana ir maksas pakalpojums. Izdevumus par minētajiem pakalpojumiem sedz pretendents šādā apmērā:  1) sertifikāta izsniegšana – 18 *euro*;  2) Atjaunota sertifikāta vai sertifikāta dublikāta izsniegšana – 18 *euro*;  3) sertifikācijas eksāmens – 30 *euro*.  Atbilstoši Valsts pārvaldes iekārtas likuma 43.1 pantam LSFP sertifikācijas pakalpojumus sniedz saimnieciskās darbības veidā par atlīdzību, kuru LSFP izmanto savas darbības nodrošināšanai un attiecīgā valsts pārvaldes uzdevuma veikšanai, ja normatīvajos aktos nodokļu un nodevu jomā nav noteikts citādi. Lai apkopotu un pārbaudītu viena pretendenta iesniegtos dokumentus un sagatavotu sertifikātu, sertifikāta dublikātu vai atjaunotu sertifikātu, pēc LSFP sniegtās informācijas ir šādas izmaksas:  (1) iesniegto dokumentu ekspertīze un datu pārbaude (viena cilvēka darbs pie dokumentu ekspertīzes un nepieciešamās informācijas iegūšana no citām institūcijām) – 1 cilvēks x 7,11 *euro* = 7,11 *euro*;  (2) sociālais nodoklis – 1,68 *euro*;  (3) sertifikāta izgatavošana – 4,55 *euro*;  (4) drukāšana (krāsu) – 1,14 *euro*;  (5) kancelejas un pasta izdevumi – 3,52 *euro*.  Kopā – 18 *euro*.  Lai nodrošinātu sertifikācijas eksāmena norisi, pēc LSFP sniegtās informācijas ir šādas izmaksas:  (1) sertifikācijas eksāmenu un komisijas darba apmaksa – 21,34 *euro*;  (2) sociālais nodoklis – 5,03 *euro*;  (3) kancelejas izdevumi – 3,63 *euro*.  Kopā – 30 *euro*.  Noteikumu projekta ieviešana neradīs papildus izmaksas, jo izmaksas, kas paredzētas noteikumu projektā, neatšķiras no Ministru kabineta 2016. gada 2. augusta noteikumos Nr. 502 “Šaušanas instruktoru sertificēšanas noteikumi” paredzētajām instruktoru sertificēšanas maksām, kas bija noteiktas līdz 2020. gada 1. janvārim. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X  **0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projektam nav ietekme uz amata vietu skaita izmaiņām. | | | | | | |
| 8. Cita informācija | Saskaņā ar Likuma 72. panta pirmo daļu instruktoru sertificēšanu veic LSFP. Ievērojot minēto, noteikumu projekts nosaka, ka maksu par maksas pakalpojumiem iemaksā LSFP kontā. Iemaksātos finanšu līdzekļus LSFP izlietos ar instruktoru sertificēšanu saistīto izdevumu segšanai, tādejādi finanšu līdzekļu piešķiršana no valsts budžeta, lai nodrošinātu LSFP deleģēto valsts pārvaldes uzdevuma izpildi, nav nepieciešama. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likuma 72. panta desmitā daļa nosaka, ka ziņas par izsniegtajiem sertifikātiem LSFP reģistrē Licenču un sertifikātu reģistrā. Licenču un sertifikātu reģistrā reģistrējamo ziņu apjomu, to iekļaušanas, izmantošanas un dzēšanas kārtību, kā arī institūcijas, kurām piešķirama piekļuve šajā reģistrā iekļautajām ziņām nosaka Ministru kabinets. Atbilstoši Likuma 72. panta desmitajai daļai Ministru kabinets ir izdevis 2020.gada 25.februāra noteikumus Nr.120 “Licenču un sertifikātu reģistra noteikumi”. |
| 2. | Atbildīgā institūcija | Izglītības un zinātnes ministrija, LSFP, Valsts policija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu ir informēta LSFP, komisija, kā arī Latvijā atzītās sporta federācijas, kas nodarbojas ar sporta veidiem, kas saistīti ar šaušanu (Šaušanas federācija, Biatlona federācija, Sportinga federācija), kas pārstāv arī to kolektīvos biedrus, un komisiju pārstāvošā Mednieku savienība. |
| 2. | Sabiedrības līdzdalība projekta izstrādē | Noteikumu projekta izstrādes procesā notikušas konsultācijas ar LSFP, Latvijā atzītām sporta federācijām, kas nodarbojas ar sporta veidiem, kas saistīti ar šaušanu (Latvijas Šaušanas federācija, Latvijas Biatlona federācija, Latvijas Sportinga federācija), kas pārstāv arī to kolektīvos biedrus, un komisiju pārstāvošo Latvijas Mednieku savienību.  Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu (anotāciju) 2020. gada 14. decembrī tika ievietots IZM tīmekļa vietnē, aicinot sabiedrību izteikt atsauksmes un viedokļus. |
| 3. | Sabiedrības līdzdalības rezultāti | Noteikumu projektu atbalsta LSFP, Latvijā atzītās sporta federācijas, kas nodarbojas ar sporta veidiem, kuri saistīti ar šaušanu (Šaušanas federācija, Biatlona federācija, Sportinga federācija), kas pārstāv arī to kolektīvos biedrus, un komisiju pārstāvošā Mednieku savienība.  Noteiktajā termiņā komentāri par IZM tīmekļa vietnē ievietotajiem dokumentiem netika saņemti. |
| 4. | Cita informācija | Noteikumu projekta 8.3. apakšpunkts paredz samazināt termiņu, cik ilgi sporta federācijas sastāvā esošas sporta organizācijas biedram, kas ieguvis vismaz otro sporta klasi ar šaušanu saistītā sporta veidā, un to apliecina sporta federācijas izsniegts atzinums, jābūt sporta federācijas sastāvā esošas sporta organizācijas biedram, lai viņš varētu pretendēt uz sertifikāta iegūšanu – termiņš samazināts no trīs gadiem uz 12 mēnešiem. Minētais pamatojams ar Ieroču aprites likuma 14. panta vienpadsmito daļu, kas nosaka personai tiesības rīkoties ar sportam klasificētajiem šaujamieročiem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, LSFP, LSFP valdes izveidotā komisija un Sporta likumā noteiktajā kārtībā atzītas ar šaušanu saistītās attiecīgās sporta veida sporta federācijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. Noteikumu projekta īstenošana tiks veikta LSFP esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Ilga Šuplinska

Vizē:

Valsts sekretārs Jānis Volberts

Pauliņa 67047932

ilze.paulina@izm.gov.lv